Ir-Regolament tal-Kunsill (KEE) Nru 1239/2001
tad-19 ta’ Ġunju 2001
li jikkoreġi r-Regolament (KEE) Nru 2201/96 dwar l-organizzazzjoni komuni tas-swieq fi prodotti ta’ frott u ħxejjex ipproċessat
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 36 u 37 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi:
(1) Ir-Regolament (KEE) Nru 2699/2000 [2] inter alia emenda Titolu I tar-Regolament (KEE) Nru 2201/96 [3] u aġġusta f’dak is-sens, mingħajr tibdil fil-kontenut, id-dispożizzjonijiet li jirregolaw l-iskema ta’ għajnuna għall-ipproċessar ta’ tin niexef u pruna li ġejjin mill-għajnbaqar d’Ente. L-iskema, li qabel kienet inkluża fl-Artikoli 2 sa 6 tar-Regolament (KEE) Nru 2201/96, hija bħalissa stabbilita bl-Artikolu 6a ta’ dak ir-Regolament. Biex jingħata kont ta’ din il-preżentazzjoni ġdida, it-test ta’L-Artikolu 31 ta’ l-imsemmi Regolament, li jidentifika in-nefqa li għandha titħallas lura mis-Sezzjoni ta’ Garanzija tal-Fond Agrikolu Ewropew dwar Gwida u Garanzija (FAEGG)), għandu jigi emendat.
(2) Fl-istess l-Artikolu 31 ir-referenza għar-Regolament (KEE) Nru 729/70 [4], li ġie imħassar, trid tiġi sostitwita b’referenza għar-Regolament tal-Kunsill (KEE) Nru 1258/1999 tas-17 ta’ Mejju 1999 dwar l-iffinanzjar tal-politika komuni agrikola [5],
ADOTTA DAN IR-REGOLAMENT:
L- Artikolu 1
L-Artikolu 31 tar-Regolament (KE) Nru 2201/96 għandu jiġi sostitwit b’dan li ġej:
"L- Artikolu 31
In-nefqa taħt l-Artikolu 2, l-Artikolu 6a, l-Artikolu 7, l-Artikolu 9(4) u (5) u l-Artikolu 10(3) għandha tkun meqjusa bħala intervent biex jistabbilizza s-swieq agrikoli skond it-tifsira tal-punt (b) ta’ l-Artikolu 1(2) tar-Regolament tal-Kunsill (KEE) Nru 1258/1999 tas-17 ta’ Mejju 1999 dwar l-iffinanzjar tal-politika komuni agrikola [6]."
L- Artikolu 2
Dan ir-Regolament għandu jidħol fis-seħħ fit-tielet jum li jiġi wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fid-19 ta’ Ġunju 2001.